It-tabib Dr. Calvagna kien persuna li għen tant persuni fl-agħar żminijiet ta' ħajjithom, l-iktar meta l-mard mess lill-familji tagħhom. Dr. Calvagna kif tafu kien sors ta' kuraġġ u appoġġ għal diversi pazjenti, speċjalment tfal li laqtithom il-marda tal-kanċer u sabu lil Puttinu Cares bħala kenn. Josette Frendo hi omm li għaddiet minn weġgħa kbira wara t-telfa ta' binha Jerome. Il-fundattriċi ta' Smiling with Jerome kienet taf lil Dr. Calvagna mill-viċin, hekk kif kien ta' għajnuna kbira għal Jerome u l-familja kollha tiegħu. Josette kitbet dwar kemm ser tibqa' tgħożż dak kollu li għamel mal-familja kollha fiż-żminijiet l-iżjed iebsin. "Huwa b'dispjaċir kbir li nisimgħu bil-mewt ta' Dr. Victor Calvagna, pedjatra eċċellenti li minbarra l-bravura Medika li kellu, kien bniedem umli u li dejjem iffoka fuq il-ħtiġijiet tal-pazjenti ċkejknin. Fosthom, kien hemm it-tifel tagħna Jerome Frendo, li tant u tant ħa ħsiebu tul is-snin li fihom kien qed jieħu t-trattament ġewwa l-ward." Josette tikteb li tinsab ċerta li Jerome u Dr. Calvagna "diġa ltaqgħu" fil-ġenna, fejn żgur li jinsabu jħarsu fuqna lkoll. "Noffru l-kondoljanzi tagħna lil martu Carmen u lit-tfal tiegħu. Fit-talb tagħna." Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo